**แนวทางการสมัครรางวัล Thailand Learning City Award**

**Thailand Learning City Award Guidelines**

เมืองแห่งการเรียนรู้ประเทศไทย หรือ Learning City of Thailand มีลักษณะเฉพาะ กล่าวคือ พื้นที่ที่ใช้กระบวนการ Learning City สามารถสร้างผลกระทบสำคัญให้กับผู้คนในพื้นที่ได้ รวมถึงเป็นเครื่องมือสร้างเครือข่ายระดับชาติ-นานาชาติ นอกจากนั้น กระบวนการเรียนรู้ในเมืองแห่งการเรียนรู้ยังสามารถใช้รับมือการเปลี่ยนแปลงของโลกอย่างยั่งยืน

เครื่องมือสร้างการเปลี่ยนแปลงบนแพลตฟอร์มเมืองแห่งการเรียนรู้ เป็นการดึงคนให้มาร่วมเรียนรู้จนเกิดเป็นพลังของคนในการแก้ปัญหาตามโจทย์ของแต่ละพื้นที่ การเรียนรู้มีหลายรูปแบบ เช่น การเรียนรู้ของคนเพื่อรู้จักตนเอง การเรียนรู้เพื่ออนุรักษ์วัฒนธรรม การเรียนรู้เพื่อรักษาสิ่งแวดล้อม การเรียนรู้ดิจิทัลเทคโนโลยี การเรียนรู้เพื่อให้คนรุ่นใหม่ตระหนักในทุนการพัฒนาเมือง การเรียนรู้เพื่อสร้างรายได้ การเรียนรู้เพื่อสร้างโอกาสทางการศึกษา การเรียนรู้เพื่อสร้างอาชีพ เป็นต้น

ในปี 2563 หน่วยบริหารและจัดการทุนด้านการพัฒนาระดับพื้นที่ (บพท.) ได้เริ่มจัดสรรทุนแก่หน่วยงานที่พร้อมขับเคลื่อนเมืองแห่งการเรียนรู้ จนกระทั่งปัจจุบัน มีหน่วยงานที่ร่วมกระบวนการขับเคลื่อนเมืองแห่งการเรียนรู้ ได้แก่ กองทุนเพื่อความเสมอภาคทางการศึกษา (กสศ.) สำนักงานบริหารและพัฒนาองค์ความรู้ (องค์การมหาชน) (สบร.) โดย TK Park ซึ่งสนับสนุนการเรียนรู้ตลอดชีวิต รวมถึงเครือข่าย ได้แก่ องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ประจำประเทศไทย (UNESCO) สำนักเลขาธิการคณะกรรมการแห่งชาติว่าด้วยการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ของประเทศไทย (Thai National Commission for UNESCO) ซึ่งเป็นหน่วยงานที่ดูแลการสมัครเป็นสมาชิกเมืองแห่งการเรียนรู้ของ UNESCO

ภาคีเครือข่ายทั้งหมดเห็นพ้องกันว่า การประสานพลังของหน่วยงานที่ขับเคลื่อนงานเมืองแห่งการเรียนรู้มีความสำคัญ จึงได้ร่วมกันก่อตั้ง **แพลตฟอร์มเมืองแห่งการเรียนรู้ประเทศไทย** (Thailand Learning City Platform) ขึ้น โดยมีองค์ประกอบ 6 ด้าน ดังนี้

**1. Learning City Evaluation and Strategic Research** การวิจัยและการประเมินผลการขับเคลื่อนเมืองแห่งการเรียนรู้

**2.** **Learning City Database** **and Digital Platform** ระบบฐานข้อมูลที่เกี่ยวกับเมืองแห่งการเรียนรู้ ทั้งงานวิจัย กิจกรรม เวทีแลกเปลี่ยน และเครือข่าย

**3.** **Learning City Award** การประกวดและมอบรางวัลเมืองแห่งการเรียนรู้เพื่อสร้างแรงบันดาลใจ และ สร้างความมุ่งมั่นแก่ผู้นำเมือง

**4.** **Learning City Week** การจัดสัปดาห์เมืองแห่งการเรียนรู้ของเมืองต่างๆ

**5.** **Lifelong Learning Booster** นวัตกรรมและเครื่องมือเพื่อส่งเสริมวัฒนธรรมการเรียนรู้ตลอดชีวิตของคนทั้งเมือง

**6. Learning City Academy and Forum** การเพิ่มพูนทักษะความรู้ ให้กับผู้นำเมืองและนักจัดการเมือง

**เกี่ยวกับรางวัล**

รางวัลนี้เริ่มต้นในปี 2568 เป็นรางวัลเพื่อส่งเสริมท้องถิ่นที่ดำเนินการสนับสนุนการเรียนรู้ตลอดชีวิตในพื้นที่ของตน รวมถึงเพื่อคัดเลือกท้องถิ่นตัวอย่างที่จะสร้างแรงบันดาลใจแก่ท้องถิ่นอื่นที่สนใจพัฒนาเมืองของตนให้เป็นเมืองแห่งการเรียนรู้ โดยนำแนวทางการพัฒนาเมืองการเรียนรู้ในระดับสากลมาประยุกต์ใช้ให้เหมาะสมกับบริบทพื้นที่ของประเทศไทย

การมอบรางวัลนี้เป็นความร่วมมือระหว่าง 3 หน่วยงาน ได้แก่ หน่วยบริหารและจัดการทุนด้านการพัฒนาระดับพื้นที่ (บพท.) กองทุนเพื่อความเสมอภาคทางการศึกษา (กสศ.) และ สำนักงานบริหารและพัฒนาองค์ความรู้ (องค์การมหาชน) (สบร.) โดยมีมหาวิทยาลัยพะเยาเป็นเลขานุการ ทำหน้าที่บริหารจัดการงานประกวดรางวัลและงานพัฒนาเครือข่ายเมืองแห่งการเรียนรู้ของประเทศไทย

**ประเภทรางวัล**

รางวัลมี 4 ประเภท โดยคณะกรรมการผู้ทรงคุณวุฒิจะเป็นผู้ตัดสินว่าเมืองที่ยื่นสมัครรับรางวัล  
จัดอยู่ในประเภทเมืองแห่งการเรียนรู้แบบใดใน 4 ประเภทเมือง ดังนี้

1. เมืองเศรษฐกิจ Learning City for ECONOMIC GROWTH (SDG1, SDG4 , SDG8, SDG9, SDG12)
2. เมืองอัตลักษณ์ท้องถิ่น Learning City for CULTURAL IDENTITY (SDG4, SDG11)
3. เมืองสำหรับเด็กและเยาวชน Learning City for YOUTH (SDG4, SDG10, SDG13)
4. เมืองลดความเหลื่อมล้ำ Learning City for EQUITY (SDG1, SDG4, SDG5, SDG10, SDG11)

| **ประเภทรางวัล** | **ผลการพิจารณา** |
| --- | --- |
| เมืองเศรษฐกิจ  Learning City for ECONOMY | 1. โล่รางวัลพร้อมใบประกาศนียบัตร  2. งบพัฒนาด้านเศรษฐกิจตามแผนที่วางไว้ (30,000 บาท)  3. โอกาสเข้าเรียนรู้ในหลักสูตร ของ บพท. เช่น หลักสูตรการพัฒนาธุรกิจชุมชนบนหลักคิด “คน ของ ตลาด โมเดล”  4. หนังสือดัชนีชี้วัดเศรษฐกิจฐานรากที่ยั่งยืน |
| เมืองอัตลักษณ์ท้องถิ่น  Learning City for CULTURAL IDENTITY | 1. โล่รางวัลพร้อมใบประกาศนียบัตร  2. งบพัฒนาผลิตภัณฑ์/ Packaging ตามแผนที่วางไว้ (30,000 บาท)  3. โอกาสเข้าเรียนรู้ในหลักสูตร ของ บพท. เช่น หลักสูตรการพัฒนาธุรกิจชุมชนบนหลักคิด “คน ของ ตลาด โมเดล”  4. หนังสือการจัดการทุนวัฒนธรรมของไทย: ทฤษฎีและการปฏิบัติ |
| เมืองสำหรับเด็กและเยาวชน  Learning City for YOUTH | 1. โล่รางวัลพร้อมใบประกาศนียบัตร  2. ชุดสื่อการเรียนรู้สำหรับเด็กและเยาวชน เช่น หนังสือ, Portal, สื่อเคลื่อนที่ โดย กสศ. ร่วมกับ OKMD, TK Park  3. งบประมาณดำเนินงานตามแผน (30,000 บาท)  4. รางวัลโปรโมทพื้นที่ผ่านสื่อ เช่น Online Magazine หรือ จัด Forum |
| เมืองลดความเหลื่อมล้ำ  Learning City for EQUITY | 1. โล่รางวัลพร้อมใบประกาศนียบัตร  2. ชุดสื่อการเรียนรู้สำหรับเด็กและเยาวชน เช่น หนังสือ, Portal, สื่อเคลื่อนที่ โดย กสศ. ร่วมกับ OKMD, TK Park  3. งบประมาณดำเนินงานตามแผน (30,000 บาท)  4. รางวัลโปรโมทพื้นที่ผ่านสื่อ เช่น Online Magazine หรือ จัด Forum |

**เกณฑ์การตัดสินรางวัล**

| **เกณฑ์** | **คะแนน** |
| --- | --- |
| 1. ผู้นำมีธรรมาภิบาลและความมุ่งมั่นในการขับเคลื่อนเมืองแห่งการเรียนรู้ | 20 |
| 2. มีแผนการพัฒนาคนและพัฒนาเมืองแห่งการเรียนรู้ ทั้งในระยะสั้นและระยะยาว | 20 |
| 3. มีการใช้นวัตกรรม เทคโนโลยี และสร้างพื้นที่การเรียนรู้เพื่อตอบโจทย์การเรียนรู้ตลอดชีวิต | 20 |
| 4. การระดมทรัพยากรและความร่วมมือจากหลายภาคส่วนในพื้นที่ และใช้ทรัพยากรอย่างมีประสิทธิภาพ | 20 |
| 5. รูปธรรมความสำเร็จหรือการเปลี่ยนแปลงที่เกิดขึ้น | 20 |
| **คะแนนรวม** | **100** |

\* หมายเหตุ พิจารณาจากเกณฑ์รางวัลของยูเนสโกประกอบ และปรับใช้ในบริบทของไทย

**การตัดสินและมอบรางวัล**

| **วัน/เดือน/ปี** | **รายละเอียด** |
| --- | --- |
| 19 พฤษภาคม 2568 | ประกาศรับสมัครเมืองเพื่อรับรางวัลและชี้แจงเกณฑ์ |
| 20 พฤษภาคม – 20 มิถุนายน 2568 | ส่งใบสมัครออนไลน์ ผ่านอีเมล์ lcaward2025@gmail.com |
| 15 กรกฎาคม 2568 | คัดเลือกรอบแรก (ออนไลน์) |
| 30 กรกฎาคม 2568 | ประกาศผลท้องถิ่นที่ผ่านการคัดเลือก |
| กรกฎาคม - สิงหาคม 2568 | คณะกรรมการลงพื้นที่เยี่ยมชมพื้นที่ที่ผ่านเข้ารอบ |
| สิงหาคม 2568 | ตัดสินผลรางวัล |
| 31 ตุลาคม 2568 | พิธีมอบรางวัล ณ TK Park กรุงเทพฯ |

**ผู้มีสิทธิสมัครรับรางวัล** : ท้องถิ่นที่มีจำนวนประชากรในพื้นที่ 5,000 คนขึ้นไป ใบสมัครลงนามโดยผู้นำเมือง

**หมายเหตุ** เมืองที่เป็นสมาชิกเมืองแห่งการเรียนรู้ของ UNESCO เรียบร้อยแล้ว ไม่สามารถยื่นใบสมัครได้

**สิ่งที่ต้องส่งมาด้วย**

* ใบสมัคร
* แผนที่
* แนบภาพประกอบ 10 ภาพที่สอดคล้องกับคำตอบข้างต้น (ขนาดภาพไม่ต่ำกว่า 1000 pixels)
* แนบเอกสารหรือไฟล์นำเสนอ เช่น PowerPoint. Canva ฯลฯ
* แนบวีดีโอแนะนำเมืองแห่งการเรียนรู้ของท่านไม่เกิน 3 นาที

**หมายเหตุ** จำนวนท้องถิ่นที่ได้รับรางวัล 1 ท้องถิ่น ต่อ 1 ประเภทรางวัล

**เกณฑ์การตัดสินรางวัล** :

| **เกณฑ์** | **คะแนน** | **การยืนยันว่าส่งหลักฐาน** |
| --- | --- | --- |
| 1. ผู้นำมีธรรมาภิบาลและความมุ่งมั่นในการขับเคลื่อนเมืองแห่งการเรียนรู้ | 20 | ข้อ 9, 10, 11, 12 |
| 2. มีแผนการพัฒนาคนและพัฒนาเมืองแห่งการเรียนรู้ ทั้งในระยะสั้นและระยะยาว | 20 | ข้อ 20 |
| 3. มีการใช้นวัตกรรม เทคโนโลยี และสร้างพื้นที่การเรียนรู้เพื่อตอบโจทย์การเรียนรู้ตลอดชีวิต | 20 | ข้อ 13, 14, 16 |
| 4. การระดมทรัพยากรและความร่วมมือจากหลายภาคส่วนในพื้นที่ และใช้ทรัพยากรอย่างมีประสิทธิภาพ | 20 | ข้อ 17, 18, 19 |
| 5. รูปธรรมความสำเร็จหรือการเปลี่ยนแปลงที่เกิดขึ้น | 20 | ข้อ 15 |
| เอกสารเพิ่มเติม 1 - แผนที่ |  |  |
| เอกสารเพิ่มเติม 2 - ภาพประกอบ 10 ภาพ |  |  |
| เอกสารเพิ่มเติม 3 - วีดีโอ |  |  |
| เอกสารเพิ่มเติม 4 - ไฟล์นำเสนอ PowerPoint/ Canva/ ฯลฯ |  |  |
|  | 100 คะแนน |  |

**ดาวน์โหลดใบสมัครจาก** : 

**ติดต่อรายละเอียดเพิ่มเติม** :

|  |  |  |
| --- | --- | --- |
| 1. น.ส.สุทธิดา | มณีกุล | เบอร์โทร. 021095432 ต่อ 816 |
| 1. น.ส.วริฎฐา | แก้วเกตุ | เบอร์โทร. 0920965455 |
| 1. น.ส.รัตนาภรณ์ | รัตนากรไพบูลย์ | เบอร์โทร. 0931492569 |

**การตัดสินของคณะกรรมการผู้ทรงคุณวุฒิถือเป็นสิ้นสุด**

**ใบสมัครรางวัล Thailand Learning City Award**

ชื่อผู้นำเมือง

อีเมล เบอร์โทรศัพท์

องค์การบริหารส่วนตำบล

เทศบาล องค์การบริหารส่วนจังหวัด

ชื่อผู้ติดต่อหลัก

อีเมล เบอร์โทรศัพท์

| **ข้อที่** | **คำถาม** | **คำตอบ** |
| --- | --- | --- |
| **ข้อมูลทั่วไป** | | |
| 1 | จำนวนประชากรในพื้นที่ |  |
| 2 | รายได้เฉลี่ยต่อหัวของประชากรในพื้นที่ |  |
| 3 | จำนวนเฉลี่ยปีการศึกษาของประชากร (นับในกลุ่มประชากรที่อยู่ในวัยผู้ใหญ่อายุเกิน 25 ปีขึ้นไป) |  |
| 4 | ข้อมูลทั่วไปด้านการศึกษาในพื้นที่ (ไม่เกิน 100 คำ) |  |
| 5 | ความครอบคลุมในการเข้าถึงอินเทอร์เน็ตของเมือง |  |
| 6 | พื้นที่เมืองแห่งการเรียนรู้ของท่านมีขอบเขตเท่าไรและตั้งอยู่ที่ใด (สามารถแสดงแผนที่ได้)  เช่น ระบุ Core zone ว่าอยู่ในบริเวณไหน |  |
| 7 | ข้อความแนะนำความน่าสนใจเมืองของท่านในฐานะที่เป็นเมืองแห่งการเรียนรู้ (20-30 คำ)  *-อาจใส่ข้อมูลที่เป็นข้อเท็จจริง, ตัวเลข หรือข้อมูลเชิงสัญลักษณ์ เอาไว้ด้วยก็ได้-* |  |
| 8 | โปรดอธิบายบริบททางเศรษฐกิจ สังคม และวัฒนธรรมของเมืองท่าน (ไม่เกิน 200 คำ) |  |
| **เป้าหมายของเมือง** | | |
| 9 | วิสัยทัศน์ของผู้นำเมือง (50 คำ) |  |
| 10 | ทำไมพื้นที่ของท่านจึงเหมาะเป็นเมืองแห่งการเรียนรู้ (50 คำ) |  |
| 11 | ท่านมีเป้าหมายในการพัฒนาเมืองแห่งการเรียนรู้ไปในทิศทางใด (เลือก 1 ประเด็น)   * เมืองลดความเหลื่อมล้ำ  Learning City for EQUITY * เมืองสำหรับเด็กและเยาวชน  Learning City for YOUTH * เมืองอัตลักษณ์ท้องถิ่น  Learning City for CULTURAL IDENTITY * เมืองเศรษฐกิจ  Learning City for ECONOMY |  |
| **ทรัพยากรบุคคล และเครื่องมือที่ใช้สนับสนุนการเรียนรู้** | | |
| 12 | ในพื้นที่ของท่านมีทรัพยากรบุคคลหรือกลุ่มคนที่สำคัญใดบ้างที่มีบทบาทเป็นผู้นำการเปลี่ยนแปลงผลักดันการพัฒนาเมืองแห่งการเรียนรู้ (อาจเป็นนักวิชาการ/นักพัฒนา/นักจัดการเมือง/ นวัตกรด้านการศึกษา หรือบุคลากรอื่นๆ) (300 คำ) |  |
| 13 | อธิบายเกี่ยวกับนวัตกรรมหรือเทคโนโลยีที่ใช้ในกระบวนการเรียนรู้ของคนและพื้นที่ (ไม่เกิน 300 คำ) |  |
| **การวัดและประเมินผล** | | |
| 14 | ผลงานที่โดดเด่นในพื้นที่ของท่านคืออะไรและแตกต่างจากพื้นที่อื่นอย่างไร (ไม่เกิน 400 คำ)  ยกตัวอย่าง Good Practice หรือ ผลการปฏิบัติงานที่ดี |  |
| 15 | ผลการเปลี่ยนแปลงที่เกิดขึ้นหลังการขับเคลื่อนเมืองแห่งการเรียนรู้ (ไม่เกิน 400 คำ) |  |
| 16 | ท่านวัดผลสำเร็จในพื้นที่อย่างไร โปรดอธิบาย (ไม่เกิน 400 คำ)  เช่น การเข้าถึงการศึกษาของเด็กเยาวชน หรือกลุ่มเปราะบาง (เด็กนอกระบบ เด็ก NEET เด็กชาติพันธุ์ การสร้างงาน สร้างอาชีพ รายได้ที่เพิ่มขึ้น |  |
| **พื้นที่เรียนรู้** | | |
| 17 | อธิบายเกี่ยวกับพื้นที่เรียนรู้ (ไม่เกิน 400 คำ)  เช่น การเพิ่มขึ้นใหม่ของแหล่งเรียนรู้ การพัฒนาแหล่งเรียนรู้ให้ดีขึ้น บรรยากาศการเรียนรู้ของเมือง |  |
| **การระดมทรัพยากร** | | |
| 18 | พื้นที่ของท่านมีการระดมทรัพยากรอย่างไร (ไม่เกิน 300 คำ) (ทั้งทรัพยากรในรูปของ “เงิน” และทรัพยากรอื่นๆ ที่ไม่ใช่เงิน) |  |
| **การสร้างเครือข่าย** | | |
| 19 | การสร้างเครือข่ายการมีส่วนร่วมต่อการดำเนินงานในพื้นที่ทำอย่างไร (ไม่เกิน 300 คำ) |  |
| **แผนในอนาคต** | | |
| 20 | แผนการพัฒนาเมืองแห่งการเรียนรู้ในอนาคต (ไม่เกิน 300 คำ) |  |

กรุณาแนบภาพประกอบ 10 ภาพที่สอดคล้องกับคำตอบข้างต้น (ขนาดภาพไม่ต่ำกว่า 1000 pixels) พร้อมด้วยไฟล์นำเสนอ Power point และวีดีโอแนะนำเมือง

**คำรับรองการสมัครรางวัล**

พื้นที่ (ใส่ชื่อเมืองที่ส่งประกวด) ขอสมัครรางวัล Thailand Learning City Award ด้วยการสมัครนี้ เมืองขอรับรองว่าจะเข้าร่วมเป็นเครือข่ายเมืองแห่งการเรียนรู้ประเทศไทย และให้คำมั่นว่าจะสนับสนุนวัตถุประสงค์และกิจกรรมของเครือข่ายเมืองแห่งการเรียนรู้ประเทศไทย โดยแพลตฟอร์มเมืองแห่งการเรียนรู้ประเทศไทย (Thailand Learning City Platform) ในอนาคต

วันที่:  
ลายเซ็นของนายกเทศมนตรี:

(ลงตราประทับเมือง)